Այո՛, կա բյուջեն լցնելու խնդիր, և այդ խնդիրը այսօր պետությունը լավ թե վատ՝ կատարում է: Բայց այստեղ էլ կարող ենք նշել առնվազն մեկ «բայց». Փաշինյանի այդ հայտարարությունը, չգիտես ինչու, տարածվում է միայն Սերժ Սարգսյանի մերձավոր շրջապատի վրա, իսկ օրինակ՝ մեկ այլ քրեական գործի շրջանակներում կալանավորված Գագիկ Ծառուկյանի թիկնազորի պետ Էդուարդ Բաբայանը, ում անգամ տուժող համարված կողմը ոչնչում չի մեղադրում՝ շարունակում է մնալ բանտում: Տպավորություն է, որ հանրության համար հենց Բաբայանն էր ասոցացվում նախկին իշխանությունների ծայրաստիճան կոռուպցիայի, ապօրինությունների հետ: Բաբայանը, և ոչ, օրինակ, Սերժ Սարգսյանի զարմիկները, որոնցից՝ Նարեկը այս պահին, որոշ տեղեկությունների համաձայն, Մոնակոյում է՝ անչափ «ահաբեկված» իր նկատմամբ հայտարարված հետախուզումից: Սակայն Նարեկ Սարգսյանի համար էլ այսօր լավ լուր հնչեց՝ նրա մտերիմ ընկերը կարծես թե նույնպես «ջրից չոր դուրս կգա», համենայն դեպս՝ ըստ որոշ տեղեկությունների՝ Սերոբ Սահակյանն ազատ է արձակվել: